שטולמן נשוי ואב לילדים. הוא דובר עברית, אנגלית, ספרדית, פורטוגזית, איטלקית וצרפתית.
יוסוף עבדול ג'באר
יוסוף עבדול ג'באר (באנגלית: Yusuf Abdul-Jobbar, נולד ב-2 ביולי 1977) הוא סופר, מרצה, יועץ כלכלי, מאמן אישי, ואימאם.
חייו.
יוסוף עבדול ג'באר נולד ב-2 ביולי 1977 בסילט, בנגלדש. בילדותו, עבר עם משפחתו לבריסטול. במהלך חייו עבר להתגורר בערב הסעודית, ולאחר מכן עבר לטורקיה, שם הוא מתגורר כיום (2021) בגזיאנטפ.
ב-2012 החל לנהל מחלקה באוניברסיטה האסלאמית של מדינה.
ב-2013, החל עבדול ג'באר להתנדב במכללה האסלאמית במסגד הנביא.
ב-2018 קיבל באופן רשמי תפקיד של אימאם, והחל להתמקד בתמיכה במוסלמים ובקהילה המוסלמית ברשתות החברתיות, העברת מגוון הדרכות וסדנאות ברחבי העולם לקהילה המוסלמית ובעיקר לבני נוער מוסלמים. כמו כן, הוא משתתף באופן קבוע בתוכניות טלוויזיה העוסקות במתן מענה לשאילתות ומתן הכוונה לקהילה המוסלמית.
חיים אישיים.
עבדול ג'באר נשוי ואב ל-6 ילדים.
השכלה.
השכלה אקדמית.
ב-1999, סיים יוסוף את לימודיו לתואר ראשון במדעי המחשב באוניברסיטת מערב אנגליה, את התואר השני הוא סיים באוניברסיטת לסטר, ואת הדוקטורט באוניברסיטת סלפורד.
השכלה שרעית.
יוסוף עבדול ג'באר למד תאולוגיה אסלאמית תחת הדרכתו של השייח' מוחמד אל-מלכי, ולמד את תחום מדע החדית' עם הפרופסור עבדאללה אל-זהרני. את תחום אוסול אל-פיקה למד עבדול ג'באר תחת הדרכתו של המופתי עבדאללה מח'לפי.
כתביו.
עבדול ג'באר פרסם מספר רב של מאמרים וטקסטים, הן באנגלית והן בערבית. להלן חלק מהטקסטים שהוא פרסם:
דיוויד שוטר
האחים אווט
האחים אֶוֶוט (אנגלית: The Avett Brothers) היא להקת פולק רוק אמריקאית מקונקורד, קרוליינה הצפונית, שהוקמה בשנת 2000. הלהקה נקראת על שם שני האחים שהקימו אותה, סְקוֹט אֶוֶוט (בנג'ו, גיטרה, פסנתר, תופים ושירה) וסֶת' אֶוֶוט (גיטרה, פסנתר, תופים ושירה), וחברים בה גם בּוֹב קְרוֹפוֹרְד (קונטרבס, גיטרה בס וכינור) וג'וֹ קְווֹן (צ'לו). למסעות ההופעות של הלהקה מצטרפים גם מַיְיק מַארְשׁ (תופים), טַנְיָה אֶלִיזָבֶּת' (כינור), ואחותם של סקוט וסת', בּוֹנִי אֶוֶוט-רִינִי (פסנתר). הלהקה משלבת סגנונות בלוגראס, קאנטרי, פאנק, פופ, פולק, רוק, אינדי רוק, הונקי טונק ורגטיים. "האחים אווט" היוותה השראה ללהקת הפולק-רוק הבריטית ממפורד אנד סאנס.
האחים לבית אווט.
סקוט יֶנְסִי (Scott Yancey) נולד ב-19 ביוני 1976 בשַיֵין (Cheyenne), ויומינג. טִימוֹתִ'י סת' (Timothy Seth) נולד ב-30 ביולי 1980 בשארלוט, קרוליינה הצפונית. הם בניהם של סוזי (Susie) וג'ים (Jim). אחותם הבכורה, בוני, נולדה בשנת 1973.
אבי המשפחה, ג'ים, יליד 1947, עסק בריתוך ונהג לעסוק במוזיקה כתחביב. בשנת 2008, הוציא אלבום עם שירי גוספל, בו מופיעים גם שלושת ילדיו, והחל להופיע ברחבי ארצות הברית. את אהבתו למוזיקה ספג בילדותו - אביו היה כומר נודד בכנסייה המתודיסטית ואמו הייתה פסנתרנית .
אם המשפחה, סוזי לבית גְּלִיסוֹן (Gleason), הייתה מורה בבית ספר יסודי. אביה שירת בחיל הרגלים האמריקאי, ובמהלך מלחמת העולם השנייה נשלח לגרמניה, שם נשאר במשך זמן מה אחרי תום המלחמה. אשתו הצטרפה אליו לגרמניה, ושם נולדה, בשנת 1947, סוזי.
סקוט נשוי לשרה (Sarah) משנת 2003. לזוג שלושה ילדים: אלינור (Eleanor), ילידת 2008; מקסוול (Maxwell), יליד 2011; ולוק (Luke), יליד 2015. פרט לקריירה המוזיקלית שלו, סקוט עוסק גם בציור והוא בעליה של גלריה לאמנות בקונקורד.
סת' היה נשוי לסוּזָן קֵיי אַדְקִיְנס (Susan Kay Adkins) משנת 2008 ועד לגירושיהם, בשנת 2013. במאי 2016 נישא סת' לשחקנית ג'ניפר קרפנטר. בנם של בני הזוג, אייזק (Isaac), נולד בפברואר 2015.
הרקע להקמת הלהקה.
"האחים אווט" נולדה ממיזוג של שתי להקות בהן ניגנו, בנפרד, סת' וסקוט בנעוריהם, במהלך שנות ה-90 של המאה ה-20.
סת' אווט היה חבר בלהקה בשם Margo בעת שלמד בתיכון במאונט פלזנט (Mount Pleasant), קרוליינה הצפונית, באמצע שנות ה-90 של המאה ה-20. בשנת 1995, הקליטה הלהקה את האלבום היחיד שלהם, שכלל ארבעה שירים.
במקביל, היה סקוט חבר בלהקת Nemo 1934 (הוקמה בשנת 1996), עת למד בקולג' בגרינוויל (Greenville), קרוליינה הצפונית. הלהקה הוציאה שלושה אלבומים והתפרקה מעט אחרי הוצאתו של האלבום השלישי, בשנת 2001. מדי פעם, היו חברי Nemo מגיעים למאונט פלזנט ומנגנים ביחד עם חברי Margo.
לקראת סוף שנות ה-90 של המאה ה-20 התאחדו שתי הלהקות תחת השם Nemo. בשנת 2000, כשלהקת Nemo הייתה על סף התפרקות, הוציאו סת' וסקוט, ביחד עם הגיטריסט של הלהקה, מיני-אלבום בסגנון קאנטרי, וקראו לו על שמם, The Avett Brothers. שנה לאחר מכן, הם נפרדו מן הגיטריסט איתו הקליטו את המיני-אלבום, צירפו אליהם את בוב קרופורד, ואיתו המשיכו כלהקת "האחים אווט".
אלבומים.
הלהקה הוציאה 10 אלבומי אולפן, 4 אלבומי הופעה ו-5 מיני-אלבומים.
פרסים ומועמדויות.
Americana Music Honors &amp; Awards.
"האחים אווט" זכתה ארבע פעמים בפרסים מטעם הארגון Americana Music Honors &amp; Awards. בשנים 2007, 2010 ו-2011 זכו בפרס "צמד/להקת השנה", ובשנת 2007 זכו גם בפרס "הבטחת השנה". בנוסף לזכיות אלו, הייתה הלהקה מועמדת ארבע פעמים לפרסים נוספים מטעם הארגון: בשנת 2007, היה אלבומה "Emotionalism" מועמד בקטגוריה "אלבום השנה"; בשנים 2008 ו-2014 הייתה מועמדת בקטגוריות "צמד/להקת השנה"; ובשנת 2010, היה השיר "I and Love and You" מועמד בקטגוריה "שיר השנה".
Hollywood Music In Media Awards.
סקוט וסת' אווט זכו, בשנת 2019, בפרס "השיר המקורי הטוב ביותר" מטעם Hollywood Music In Media Awards, על השיר שכתבו, "Sun, Flood, or Drought", לסרט "The Biggest Little Farm".
פרסי גראמי.
שלוש פעמים הייתה הלהקה מועמדת לפרסי גראמי: בשנת 2013 היה האלבום "The Carpenter" מועמד בקטגוריה "אלבום אמריקנה של השנה", ובשנת 2017 היה האלבום "True Sadness" מועמד באותה הקטגוריה; בשנת 2017 היה השיר "Ain't no Man" מועמד בקטגוריה "Best American Roots Performance".
האחים אבט
פיה גטי
פיה כריסטינה מילר גטי (באנגלית: Pia Christina Miller Getty; נולדה ב-1966) היא אשת חברה אמריקאית.
ביוגרפיה.
גטי נולדה בניו יורק, הבכורה משלוש בנותיו של המיליונר רוברט וורן בטי ואשתו האקוודורית, אחיותיה הן מארי שנטל, נסיכת יוון שהתחתנה עם יורש העצר היווני ואלכסנדרה פון פירסטנברג, שלושתם ידועות בקרב החברה הגבוהה כ"האחיות מילר".
היא בילתה הרבה מהילדות שלה בהונג קונג ולמדה בבית ספר לה רוזי בשווייץ, אחרי כן היא למדה תולדות האמנות באוניברסיטת ג'ורג'טאון.
היא משמשת כדוברת חברת הקוסמטיקה הצרפתית "Sephora" וגם הופיעה מספר פעמים במגזינים כמו ווג ו-"Vanity Fair".
ב-2008 סרט תיעודי שהיא יצרה "China Power - Art Now After Mao" העוסק בסצנת האמנות של סין, ב-2011 יצא הסרט השני בו הייתה שותפה בבימוי "Axis of Light" העוסק באמנים מהמזרח התיכון.
ב-1992 נישאה ליורש ההון כריסטופר רונאלד גטי, נכדו של ז'אן פול גטי, נולדו להם ארבעה ילדים, ב-2005 הם התגרשו.
רוקי לינוקס
רוִֹקי לינוקס (באנגלית: Rocky Linux) היא הפצת לינוקס שנמצאת בפיתוח. הכוונה היא להיות מהדורה מלאה, תואמת בינארית "במורד הזרם", עם שימוש בקוד המקור של מערכת ההפעלה Red Hat Enterprise Linux (או RHEL). המטרה של הפרויקט היא לספק מערכת הפעלה נתמכת קהילה לארגונים גדולים. הוכרז שגרסת בטא של רוקי לינוקס תשוחרר כבר לפני סוף מרץ 2021.
SOR CN 12
SOR CN 12 הוא אוטובוס בינוני עירוני מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר מיוצר בצ'כיה משנת 2004.
ורה ברושקובה
ורה ברושקובה דיסקנטובה (בצ'כית: Vera Bruzkova-Diskantova; 1915 – ?) הייתה אסירה פוליטית צ'כית וחסידת אומות העולם, שהצילה במלחמת העולם השנייה ילד יהודי ממוות בידי הנאצים.
פעילות בתקופת השואה להצלת יהודים.
ורה הייתה בשנות ה-20 לחייה כשנשלחה למחנה ראוונסבריק כאסירה פוליטית צ'כית. מחנה זה נועד בעיקרו לנשים. בחורף 1944–1945 נשלחה משפחת רוזנצוייג למחנה. הבן שמואל ארנוסט רוזנצוייג, שהיה רק בן 7 הופרד ממשפחתו וחלה במחלת הטיפוס. ורה מצאה אותו והחלה לטפל בו ובהמשך הבריחה אותו לאגף הנוצרי במחנה והחביאה אותו שם עד שחרור המחנה. כשחזרה לביתה בפראג לקחה את הילד איתה.
לאחר המלחמה.
ארנסוט נשאר לגור איתה במשך 3 חודשים. למרות חיבתה לילד ורצונה לגדלו כבנה, היא עשתה מאמצים לאיתור קרובי משפחה ודאגה לרשום אותו ברשימות הצלב האדום ולכך ששמו יפורסם בשידורי הרדיו. כמה שבועות לאחר מכן הגיע דודו-חיים מילר לקחת אותו. אמו של ארנוסט שרדה את השואה והוא התאחד איתה.
ארנוסט ואמו עלו לארץ ישראל והקשר עם ורה אבד. רק לאחר נפילת הגוש הקומוניסטי ב-1989, ארנוסט, שבינתיים עבר לגור בקופנהגן, החל לחפש אחר ורה. הוא לא זכר את שמה ואמו כבר נפטרה. נותרו בידו רק שתי תמונות שלו עם ורה, שצולמו בפראג. ארנוסט פנה לעיתון בפראג שפרסם את סיפורו בצירוף תמונה, שהייתה ברשותו, וכך הצליח לאתר אותה, כשהיא כבר בת 87 בבית חולים בפראג עקב מחלת הפרקינסון. בפגישתם המחודשת לאחר 57 שנים שלא התראו, מסרה לו ורה תמונות ששמרה עבורו וכן שני מכתבים שהוא ואמו כתבו לה מישראל. במכתבה של אמו הייתה הזמנה לורה להגיע לארץ לביקור. ורה סיפרה לו שכילד, התנהג יפה ומעולם לא בכה.
הכרה והנצחה.